ming030890/wiki-yue-high-quality huggingface dataset:
大溫哥華區域局

大溫哥華區域局（英文：Metro Vancouver，舊稱：Greater Vancouver Regional District；中文簡稱：大溫區域局）係加拿大卑詩省嘅一個區域局（Regional District）。區域局下轄嘅最大城市係溫哥華，行政中心就設喺本拿比。區域局嘅主要職能係管理同協調區內各城鎮嘅共用資源，以及應付各城鎮所面對嘅共同問題，例如區域性規劃、食水供應、污水處理、交通同空氣質素等。
大溫哥華區域局嘅轄區，同加拿大統計局嘅溫哥華都會人口普查區（Vancouver census metropolitan area）完全重疊，總面積2877.36平方公里。根據2011年加拿大人口普查嘅數據，2011年區域局轄區人口達到2313328人，同2006年相比增長9.3%，佔卑詩省總人口超過一半。

下轄城鎮
註：阿博斯福係菲莎河谷區域局嘅正式成員，但係參與大溫區域局嘅公園事務。
此外，區域局轄區裡面重有17塊原住民保留地。其中察華遜第一民族保留地係大溫區域局嘅正式成員。
大滿族

大滿族係臺灣原住民嘅其中一個族群，主要分佈喺臺南市、高雄市同屏東縣，總人口大約幾百人。呢個族群只有花蓮縣富里鄉政府承認。
大漢山

大漢山（馬來話：Gunung Tahan）係馬來半島最高峰，高2,187米。佢喺馬來西亞彭亨州大漢山國家公園範圍入面，係大漢山脈嘅一部分。
喺馬來文入面，「Gunung」係指「山」，而「Tahan」就指「忍耐」。顧名思義，呢座係需要有一定耐力先可以登上嘅山峰，所以亦被認為係馬來西亞半島最難攀登嘅山峰之一。

氣溫
大漢山夜晚可以好凍。12月至1月氣溫大約維持喺4 °C至18 °C ；6月至9月大約維持喺7 °C至27 °C。山頂上面有時候會結霜。

步道
瓜拉大漢步道係最古老同埋景色秀麗嘅步道。往返呢條古道通常需要7日。登山人士喺到達山腳下之前需要越過好多山脊同河流，先可以登上大漢山。
另外兩條步道分別係美拉坡步道（Merapoh）同吉蘭丹步道。兩者都大大短過瓜拉大漢步道。往返美拉坡步道只需3至4日。由瓜拉大漢步道到達美拉坡步道大約需要5日。

相
喺Kuala Juram嘅河道
Kem Botak附近嘅日落
夜晚喺Kem Botak附近
無名山頂，由Kem Botak望上去
山頂嘅木製招牌。 呢幾年嚟，因為惡劣天氣，屋頂爛咗
Lembah Teku喺Kem Gedung上面
Kem Gedung 
喺Gunung Tangga Lima Belas上通過金屬樓梯
喺Kem Botak嘅老鼠
喺山頂附近嘅菘蘿屬
頂部有好多蘭花
喺Wray's Camp附近嘅天王花
大溪地話

大溪地話係大溪地嘅土話，屬南島語系，主要響社會群島同法屬波利尼西亞講。
大溫哥華地區

大溫哥華地區（英文：Greater Vancouver或Metro Vancouver；簡稱大溫地區或大溫）係加拿大卑詩省西南部海岸地區，包含溫哥華同周邊城鎮嘅一個都會區。
喺當地英文媒體裡面，「Greater Vancouver」同「Metro Vancouver」經常混用。但係嚴格來講，「Metro Vancouver」指嘅係1966年建立嘅「大溫哥華區域局」（英文舊稱：Greater Vancouver Regional District），係一個有法律地位嘅機構。另一方面，一啲唔屬於大溫哥華區域局嘅城市，例如東邊嘅米遜、阿博斯福、智利域同北邊嘅威斯勒、史夸米殊等市鎮，有時都會被人當做係大溫哥華地區嘅一部份。
大溪地航空

大溪地航空（Air Tahiti Nui）係法國大溪地一間航空公司，1996年開張。
大滿貫快餐店

大滿貫快餐店（Wonderfood Cafe）係香港連鎖快餐店，由執咗笠嘅八佰伴百貨公司創辦，由香港飲食管理集團管，今下已經執晒。

歷史
大滿貫快餐店前身係九龍灣德福花園嘅大家樂快餐店，嗰時大家樂集團將呢間舖外判畀八佰伴百貨公司旗下嘅「八佰伴飲食」搞，係嗰時唯一一間外判嘅大家樂。之後嗰間舖改名做大滿貫快餐店，同大家樂再無任何啦能，重先後響樂富同藍田開分號。
1997年，八佰伴退出香港，八佰伴飲食改組做「香港飲食管理集團」，繼續管大滿貫快餐店。
2007年8月，因德福花園改裝做中高檔商場，嗰間大滿貫快餐店冇得續租。
2009年2月，因樂富中心商場改裝，嗰間大滿貫快餐店冇得續租。
2013年10月，藍田匯景廣場嗰間大滿貫快餐店冇得續租，大滿貫快餐店全線執笠。
娘惹

娘惹，即峇峇娘惹（馬來話：Baba Nyonya抑或Peranakan），係馬來西亞馬六甲嘅華僑後裔，佢哋嘅祖先響15至16世紀馬來西亞受民統治時已經移民過去。佢哋多數係商人，識講起碼兩隻語言，喺華人、英國人、馬來人之間週旋。近代嘅娘惹已經唔識講中國話，逐漸改口講馬拉話。
星加坡都有娘惹人，係社會精英，對英國嘅歸屬感大過中國。
娘要嫁人

娘要嫁人（粵拼：noeng4 jiu3 gaa3 jan4；英文：Mother will Marry）係由中央電視台、上海尚世影業、天視衛星傳媒、太原廣播電視劇製作中心、東陽華海時代影業一齊負責整嘅年代情感劇，部片一共46集。入面講嘅係剩女齊之芳一直先後遇到好多條好同衰嘅男仔，喺為愛或生存之間而結婚嘅尷尬事。

劇情
1960年代初嘅細城市，一個得人驚嘅電話講齊之芳嘅老公（王燕達）因為救人而死，丼低佢同大毛、二毛、毛毛三條蘇蝦。加上嗰時因大饑荒而遇到好多困難，雖有阿爸阿媽同阿哥、消防隊長肖虎幫襯，但重未搞掂佢一日三餐嘅溫飽問題。期間佢唔允許細路向任何生保人伸出援助，雖然肖虎、戴世亮、李茂才等一系列男仔以好多種方法鍾意佢，但佢最後揀咗肖虎，不過嗰時社會比較亂而一直冇嫁到。直到齊之芳就快死時先至攞返自己份幸福返嚟。
娑羅室伐底

娑羅室伐底（so1 lo4 sat1 fat6 dai2，梵文：सरस्वती）、辯才天女，係婆羅門教同印度教嘅文藝女神，代表住醫療、子嗣、財富、智慧、靚、音樂；傳統上佢畀人認為係主神梵天個老婆。
娛樂

娛樂係畀人消遣嘅活動。娛樂有被動同主動，被動嘅，好似睇戲同埋睇劇；主動嘅，好似打波或者打機。而一啲個人活動好似睇書，或者練樂器就叫做興趣。
提供娛樂嘅媒體就叫娛樂圈。娛樂其實有好多種，好似有戲院、話劇、運動、遊戲同埋社交舞。另外，小丑或者卡通就主要係畀細路，不過有時大人都會覺得好正。
娛樂呢樣嘢同開心大笑已經畀人扣埋一嚿，所以而家啲人一提起娛樂就諗起玩得開心同捧腹大笑。但係其實好多娛樂都有佢哋嘅正經目的㗎，好似儀式、慶祝活動、宗教節日或者諷刺作品咁。所以，睇落似係娛樂嘅嘢，都可能係令人增長見識或者醒目啲嘅方法。
娛樂最緊要嘅就係觀眾啦，佢將私人消遣或者hea嘅活動變成娛樂。觀眾可能係企喺度睇嘅角色，好似睇戲劇、歌劇、電視節目或者電影嗰啲人咁；又或者觀眾係落場玩嘅角色，好似玩遊戲嗰陣時，玩家同觀眾嘅身份可以成日調轉。娛樂可以係公開或者私人嘅，可以係正式、有劇本嘅表演，好似劇場或者音樂會咁；又可以係冇劇本、即興嘅，好似細路仔玩遊戲咁。好多種娛樂都已經存在咗幾百年，跟住文化、科技同埋潮流嘅改變而轉變，好似舞台魔術咁。電影同埋電子遊戲雖然用咗新啲嘅媒介，但係都仲係繼續講故仔、演戲同埋播音樂。專門搞音樂、電影或者舞蹈嘅節日可以畀觀眾連續幾日都high爆。
有啲娛樂，例如公開處決，而家喺大多數國家都已經係犯法㗎喇。一啲活動，好似劍擊或者射箭，以前用嚟打獵或者打仗嘅，而家變咗畀人睇嘅運動。同樣道理，其他活動，好似煮飯，而家變咗專業人士之間嘅表演，搞到成個全球性比賽咁，仲要喺電視播出嚟娛樂觀眾添。一班人或者一個人覺得好好玩嘅嘢，第二啲人可能覺得係辛苦工作或者殘忍嘅行為。
我哋熟悉嘅娛樂形式都有能力跨越唔同媒介，仲show咗好似冇限嘅創意重組潛力。呢樣嘢保證咗好多主題、影像同埋結構可以一路傳落去，歷久不衰。

詞源
「Entertainment」呢個詞嘅源頭係嚟自拉丁文，喺15世紀末期出現喺歐洲。嗰陣時佢嘅意思係指財務上面將遺產嘅一部分轉移俾自己嘅行為。之後，人哋就將呢個詞擴展到形容轉移重要嘢嘅行為，再到形容將人嘅注意力從重要嘢度轉移開嘅嘢。慢慢咁，佢就同快樂嘅概念掛鈎，再之後就同消閒有關。

哲學睇法
喺1662年，法國哲學家布萊茲·帕斯卡提出咗一個關於娛樂嘅哲學睇法，喺1670年發表喺《思想錄》入面。佢嘅睇法就係人需要分心同轉移注意力，所以娛樂對人嚟講係必要嘅。娛樂係人轉移自己注意力，唔去諗自己真正嘅本質 - 即係一個可憐同會死嘅生物。因為人一旦冇嘢做就會感到無聊，而無聊會令人發現自己嘅空虛同內在嘅虛無，所以人寧願透過各種活動（無論高尚定低級，帕斯卡都將佢哋歸為同一概念）嚟娛樂自己，唔去面對自己嘅真實處境。因此，娛樂同人類嘅處境係分唔開：正因為人係有限同本質上不完整嘅生物，所以娛樂就成為咗人嘅必需品。呢個係一種唔去面對自己真相，特別係自己會死呢個事實嘅方法：Template:引用 (《思想錄》, Laf. 133)。
根據布萊茲·帕斯卡嘅睇法，所有人都會尋求娛樂，無論係國王定係朝臣，士兵定係農夫，因為佢哋都係人類。因為咁，帕斯卡冇喺道德上譴責娛樂，仲承認佢嘅有效性：Template:引用 (《思想錄》, Laf. 101)。所以，係「半桶水」嘅學者先至會譴責同睇唔起平民嘅娛樂。相反，真正明白人類處境嘅人只會承認娛樂係一種有效嘅方法，可以令人唔會成世都喺度諗自己同自己嘅本質空虛。不過，仲有更高層次嘅考慮：就係基督教哲學家嘅睇法，佢哋認為真正面對自己存在真相嘅方法唔係揀娛樂，而係承認上帝嘅全能。對於作為基督徒嘅帕斯卡嚟講，體驗無聊同思考人類處境最後應該令人認識同敬拜上帝。

細路仔
内文：玩
老彼得·勃魯蓋爾嘅畫作《兒童遊戲（英文：Children%27s_Games_(Bruegel)）》（1560年）
細路仔主要嘅娛樂活動就係玩，呢樣嘢對佢哋嘅成長同學習都非常重要。大人都可以提供或者教佢哋一啲吸引佢哋嘅娛樂活動，例如木偶戲、小丑表演、啞劇同埋卡通等等。呢啲嘢大人通常都鍾意。
細路仔成日都喺度玩緊。玩對細路仔嚟講唔單止係一種娛樂，仲可以幫助佢哋嘅身心發展。畫家老彼得·勃魯蓋爾喺1560年完成咗佢嘅畫作《兒童遊戲（英文：Children%27s_Games_(Bruegel)）》，呢幅係一幅展示細路仔玩嘅內容嘅著名油畫。根據畫作展示嘅內容，大概可以知道嗰個年代啲細路仔玩緊乜嘢遊戲。其中有啲遊戲，例如彈珠、捉迷藏、吹肥皂泡仲有騎膊馬等等，一直玩到而家。
分級制度示例：按照適合嘅年齡分段（以色列）
大多數娛樂經過部分調整，都可以更適應細路仔嘅需求，符合佢哋嘅興趣。自20世紀以嚟，人哋認為細路仔嘅心理發育分為唔同階段，而且佢哋嘅能力同大人係唔同嘅。呢種認識始於斯坦利·霍爾，讓·皮亞傑就對佢進行咗更深入嘅研究同發展。霍爾"推崇將對發展理論嘅研究同心理學實驗室嘅建立聯繫起嚟"， 雖然成日都有人批評霍爾嘅學說同理論，但佢嘅學說同理論喺心理學領域仲係佔有重要嘅地位；皮亞傑"發現認知發展嘅過程同生理發展嘅過程有相似性"。 基於呢類心理學研究得出嘅理論，人哋開始專門為細路仔受眾創作故事同活動，應用喺書籍、電影，以及電子遊戲入面。喺數碼娛樂日益興起嘅背景下，一啲國家對細路仔心理發展嘅特殊需求做出咗回應，制定咗諸如電視分級制度嘅相關行業標準，以便更好噉引導大眾同娛樂產業。
喺21世紀，同大人嘅網絡產品一樣，好多網上娛樂對細路仔嚟講都係觸手可及。呢個同以前嘅時代相比有好大嘅改變。細路仔喺室內面對螢幕嘅玩耍時間變長咗，喺室外接觸大自然嘅時間變少咗，呢啲現象引嚟咗人哋對網絡娛樂嘅批評，人哋認為網絡娛樂對細路仔想像力嘅培養，大人認知，以及心理健康都有負面影響。

安全問題
有啲娛樂活動，好似大型節日（唔論係宗教節日定係文化傳統節日），音樂會，俱樂部，派對同慶祝活動，都會有好多人參與。由最早嘅時代開始，娛樂場所嘅人群就會面臨危險，特別係喺娛樂消費酒精等毒物嘅時候。例如，古希臘人有酒神節（英文：Dionysian Mysteries），而羅馬人就有農神節。過度同人潮嘅後果可能會導致違反社會行為規範，有時仲會造成傷害甚至死亡，例如喺阿爾塔蒙特自由音樂會，一個室外搖滾音樂節發生嘅意外。夜總會發生嘅嚴重事件包括因踩踏事故造成嘅傷亡；恐怖襲擊，例如針對夜總會嘅2002年巴厘島爆炸案；火災都需要特別注意。喺羅德島夜總會大火發生之後，喺美國進行嘅調查表明，從早期事件（例如Cocoanut Grove火災（英文：Cocoanut Grove fire））獲得嘅"關於夜總會消防安全"嘅經驗教訓唔一定會導致持續有效嘅改變。防止呢類事件嘅努力包括委任專業人士，例如中世紀嘅米斯魯爵士（英文：Lord of Misrule），或者喺近代，控制進入人群流量嘅工作人員；同埋不斷完善例如建築安全等相關標準。旅遊業而家認為娛樂場所嘅安全保護係一項重要嘅管理工作。
娃鬼回魂

《娃鬼回魂》（Child's Play）係 1988 年出嘅一套美國恐怖片，情節大致上係講一個連環殺手用邪術令自己嘅靈魂結附喺一個公仔身上，並且以公仔嘅身份去殺人。
娘道

《娘道》（英文：Mother's Life）係2018年中國時代電視劇，古仔背景係清末民初。9月5號喺江蘇衛視同北京衛視首播。

反響
呢齣戲嘅反響好差。截至2018年10月17號，喺豆瓣網有超過1.8萬人打分，平均分得2.7（評分範圍係2至10，10最好）。
娛壹

娛壹係蘋果日報同壹週刊停刊事件後，由幾個《壹週刊》娛樂組、《蘋果》娛樂嘅員工開設嘅娛樂新聞媒體，格言係娛壹，始終如一，截止2021年7月底，有超過24萬個追蹤者。
娛壹長期重點報道ViuTV同MIRROR嘅娛樂新聞，有時甚至連同佢哋無關係嘅娛樂新聞，都刻意提及佢哋，但娛壹同ViuTV並無任何從屬或者合作關係。
娘惹衫

娘惹衫（馬拉文：kebaya）係東南亞地區一種傳統女人衫，由伊斯蘭文化嘅阿巴雅傳到爪哇後演變出嚟。
娘母

娘母（粵拼：noeng4 mou5；中古漢語拼音：nriang）係中古漢語聲母，屬舌音中嘅知組，係次濁聲母。呢個聲母接二、三等嘅韻母，同一、四等嘅泥母互補。下面係佢嘅例字。
一等二等三等四等

擬音
同同樣係舌上音知、徹、澄唔同，而家嘅漢語同域外方音分唔開泥同娘，而且反切中泥娘經常撈埋一齊用，所以有啲學者認爲娘母唔係獨立聲母，不過係爲咗等韻整齊而設，所以擬音同泥母一樣係/n/。主張娘母係獨立聲母嘅人，有派擬成泥母嘅捲脷音，擬爲/ɳ/，有派擬爲泥母嘅顎化音，擬爲/ȵ/，擬成顎化音嘅人，爲咗區分娘同日，會將日母擬成/ȵʑ/，喺後面加濁塞。

上古來源
對上古音嘅研究有個定論係娘日歸泥，亦即娘母係分化自泥母嘅。由於泥一、四等同娘二、三等互補，係二、三等韻母嘅介音構成咗佢從泥母分化嘅條件。

喺粵語嘅演變
娘母喺粵語同泥母合流，對應嘅粵拼係n，對聲調嘅影響係，娘母字派陽聲調。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅n聲母來源自中古音嘅泥、娘二母，有個別來自明母，有極個別來自日母同來母（如你、粒）。

喺吳語嘅演變
吳語娘母三等歸日母，對應嘅吳拼係ny；娘母二等歸泥母，對應嘅吳拼係n。

喺普通話嘅演變
普通話同粵語一樣，娘母歸泥母，對應嘅普拼係n。

喺日文嘅演變
喺日文，吳音讀な行，漢音讀だ行。

喺韓文嘅演變
韓文嘅娘母同粵語一樣，歸入泥母，但娘三等字同泥四等字一樣，打頭時會甩聲母，如女嘅字音係녀，打詞頭時變成여。

喺越南文嘅演變
越南文嘅娘母多數係n，少數顎化成nh。聲調上，平聲喺陰聲，仄聲喺陽聲。
孖爹剌

孖爹剌（英文madeira）係酒一種，似三鞭酒。
孖展風雲

《孖展風雲》（Margin Call）係一部2011年美國電影，由J. C. Chandor做導演、編劇，係佢第一次執導。主演係奇雲史柏西、保羅班特尼、謝洛美艾朗斯、沙查昆圖、潘貝格利、西門貝克、狄美摩亞、史丹利杜斯。
孖崗山

孖崗山（The Twins）係香港嘅兩座山，海拔高386米同363米，喺南區，附近範圍劃咗入大潭郊野公園。
孖指徑

孖指徑（Ma Tsz Keng）係原本係香港一條山路。因為路經座山，所以座山亦以佢為名，而英文叫Smuggler's Ridge，即係走私嶺咁解。條路都經坐山後東邊一個坳，英文叫 Smuggler's Pass，所以唐字叫走私坳。
座山有兩個峰，佢南面係金山。北面係今日城門水塘。
孖極神經細胞

孖極神經細胞（bipolar neuron）係指有一條軸突同一條樹突嘅神經細胞，喺眼同鼻等嘅感官入面零舍多。
孖煙通

孖煙通係種男人着嘅底褲，亦係種短褲。因為條褲睇落似兩轆煙通，所以粵名就叫「孖煙通」。
孖洲

孖洲（Ma Chau）係香港新界離島區一個島，屬索罟群島其中一個島，喺圓洲西面，面積約莫有5.14平方公里，島形似啞鈴。
大發汽車

大發汽車（Daihatsu，ダイハツ工業株式会社）係日本一間車廠，1951年成立。
大畑拓也

大畑拓也（1990年5月28號—）係日本足球員，司職守門員，效力SC相模原。
大癩痢

大癩痢（英文：Trio Island）係香港一個島，地區行政上屬西貢區。佢喺牛尾海，大嶺峒東面，附近係癩痢仔。大癩痢冇居民住。
大發Delta

大發Delta（Daihatsu Delta，ダイハツ・デルタ）係日本大發汽車公司出產嘅貨車產品，原始版本係出自第三代豐田Dyna車款（U10系，1969年製造）。
大町知廣

大町知廣 ，係日本嘅一個男配音員。

配音作品一覽
呢個表唔完整，歡迎加料。
大發夢家

《大發夢家》（英文：Big Dreamer ）係香港電視娛樂製作嘅訪談節目，兩季共40集，由恒生銀行贊助播出。第一季由ERROR（梁業、何啟華、郭嘉駿、吳保錡）主持，2020年7月6號到7月31號逢禮拜一到五23:25-23:30喺ViuTV播出；第二季由曾贊學、朱晉傑、余逸思、王頌茵主持，2020年10月19號開始逢禮拜一到五23:25-23:30喺ViuTV播出。節目會訪問唔同嘅後生仔點樣去實現自己嘅夢想。
吉住梢

吉住梢，係日本嘅一個配音員。

配音作品一覽
呢個表唔完整，歡迎加料。
吉光

吉光，神獸兼瑞獸，又有話佢良馬，見之則吉，亦叫吉量、吉良、澤馬。有時同騰黄相混。生喺大澤，身白有紋而鬃赤。有說話佢薛國始祖奚仲個仔，發明交通工具。
成語吉光片羽，用來比喻文獻古畫之類，殘存極為珍貴。就講吉光好難得一見，佢一羽都好難得見到。
吉克雋逸

吉克雋逸（粵拼：gat1 hak1 zeon3 jat6；簡化字：吉克隽逸；英文：Summer；1988年5月13號—），用過王雋逸名，係中國大陸彝族女歌手、演員，喺四川涼山甘洛縣出世，四川外語學院重慶南方翻譯學院廣告設計系畢業。2012年參加《中國好聲音》攞到劉歡組冠軍、全國總決賽季軍。佢憑天然嘅好聲音、健康嘅膚色、精致嘅五官被叫做「黑美人」。彝族歌曲《不要怕》（彝語：ap jie lop，國際音標：/â tɕɛ̄ lô/，「阿傑魯」）令佢喺決賽嘅表演而紅咗。2009年，佢用過王雋逸嘅名參加《快樂女聲》，但中途出局。

演藝經歷
1988年，喺四川涼山州甘洛縣一個彝族音樂世家出世，佢阿媽係彝族歌手。
2008年，喺四川外語學院重慶南方翻譯學院廣告設計系畢業。
2009年，參加湖南衛視《快樂女聲》攞到廣州賽區30強。
2010年至2011年，北漂走去北京拿鐵酒吧做駐唱歌手
2012年8月10號，佢參加浙江衛視《中國好聲音》。喺第五場以一段悠揚嘅家鄉山歌《不要怕》開頭，之後唱咗一首《I Feel Good》，同時被庾澄慶、楊坤、劉歡、那英四位導師肯定。而節目組仲破例畀佢同阿媽合唱，最後揀咗劉歡做導師。
同年8月24號，《中國好聲音》播到第七期就嚟到導師考核階段，劉歡「死亡之組」嘅14位學生接受考核。喺組內內pk賽入面，佢同劉昊霖被分做一組，一齊唱咗一首《冬天裏的一把火》，最後贏咗。佢憑住好有辨識度同爆發力嘅聲音被「保送」，率先進入「黃金四人組」。
2013年11月30號，喺北京參加「世界好聲音」演唱會。12月6號，同楊宗緯一齊參加央視「夢想星搭檔」第一季，輸畀陳琳同阿魯阿卓，跌入「待定組」。12月13號，佢同楊宗緯臨時退出「夢想星搭檔」，由潘越雲同阿蘭達瓦卓瑪搭檔遞補。
2014年，出首張同名專輯《吉克雋逸》，並喺北京工人體育館搞首場個人演唱會。2月27號，喺首場演唱會出「即刻出發」推廣曲《我唱故我在》。3月23號，佢喺北京工人體育館搞首場個人演唱會。3月27號，參加QQ音樂年度盛典，並攞到「年度樂壇新聲獎」。
4月13號，參加音樂風雲榜年度盛典，攞到「音樂新勢力」獎。6月3號，佢出席好萊塢，唱華鼎獎。8月28號，佢喺「2014年夏季青年奧林匹克運動會」閉幕式唱《光環》。9月4號，佢為361尚品牌唱主題曲《Innovation Is Fashion》。10月28號，佢參與央視大型中韓真人騷節目《叮咯嚨咚嗆》。11月26號，佢參加第16屆中韓歌會，演唱歌曲《Let's Vogue》。 12月10號，佢參與央視大型公益音樂節目《夢想星搭檔》嘅錄製。12月23號，攞央視「光榮綻放·2014十大新銳歌手」獎。12月31號晚，佢參加「奔跑吧2015」浙江衛視跨年演唱會，唱《即刻出發》、《Mercy》，之後再次上台，同恩師劉歡唱《天地在我心》。
2015年2月19號，同陳坤，李冰冰等主演電影《鐘馗伏魔：雪妖魔靈》上映，並同劉歡合唱主題曲《奮不顧身》。截止到1月23日夜晚12點，全網48小時之內試聽量突破1300萬，打破電影《匆匆那年》同名主題曲57小時試聽破1000萬記錄；MV喺出咗24個鐘有成八百萬點擊率，新浪微博相關話題閱讀量6小時內破1億。
5月27號，由佢唱嘅《呼喚愛》入選北京申辦冬奧會優秀音樂作品。12月11號，參加東方衛視《中國之星》，做劉歡組推薦歌手。
2016年2月，喺央視春晚聯歡晚會上唱《快樂想念》。同年2月，佢接受邀請參加《夢想星搭檔》夢想公益盛典喺央視一套播出。喺節目入面，佢化身女生隊拉拉隊長，為聽障兒童籌集善款。
3月12號，佢喺中甲聯賽開幕式唱《即刻出發》同《Halo》兩首歌煽動全場氣氛。同年，佢幫迪士尼動畫電影《海洋奇緣》唱中文主題曲《海洋之心》。 同年出演由劉鎮偉執導，張豐毅、楊紫瓊、吳磊主演嘅3D影片《大鬧東海》。
2017年1月27號，第二次上央視春晚舞台，著住彝族傳統服飾，戴住重12斤嘅銀飾喺涼山分會場獨唱《情深誼長》，並喺春晚特別節目唱《祖國之子》。
2018年9月15號，佢接受邀請喺《中國新說唱》四強搶位賽做幫唱嘉賓，並同參賽者周湯豪一齊唱比莉嘅《Dear John》。
2019年2月4號，第三次上央視春晚舞台。2020年2月，加盟湖南衛視《歌手·當打之年》，喺第三輪排位賽憑住《Power To Forgive》同《Looking For Trouble》奇襲袁婭維獲勝，並喺終極對決贏咗胡夏奇襲成功，攞到正式補位資格、為第二位補位歌手，喺第五輪排位賽遭到淘汰，之後喺突圍賽演唱《交出邦尼》以第二名突圍成功。

《歌手·當打之年》
2020年2月，加盟湖南衛視《歌手·當打之年》，喺第三輪排位賽憑住《Power To Forgive》同《Looking For Trouble》奇襲袁婭維獲勝，並喺終極對決贏咗胡夏奇襲成功，攞到正式補位資格、為第二位補位歌手，喺第五輪排位賽遭到淘汰，之後喺突圍賽演唱《交出邦尼》以第二名突圍成功，喺4月24號總決賽攞第四名。
吉列

吉列係種煮法，將一塊肉食包上麪包糠再攞去炸，世界各地都有唔少吉列菜式。
吉佛斯

吉佛斯（Givors）係法國東部一座城，喺奧文尼－隆河－阿爾卑斯里昂區，人口2萬。
吉儀

吉儀係辦喪事嘅主人家畀出席喪禮嘅親友嘅謝禮，因為一般嚟講去得弔唁嘅親友都會送花牌或者畀帛金作為對亡者嘅一點悼念心意，所以家屬方面會有呢個回禮嘅手續。
吉儀係一個白色嘅紙封，中間通常都會有一條打直嘅紅色條，上面有藍色嘅「吉儀」兩個字，每封吉儀裏面會放一粒糖、一張紙巾（以前多數會用毛巾仔），同埋一個一蚊嘅銀仔。
吉儀裏面嘅紙巾係畀親戚朋友用嚟抹因為離別嘅傷痛而流嘅眼淚。吉儀封裏頭嘅糖，係希望食咗嘅親友可以減輕掛住死者嘅痛苦，有叫人節哀順變嘅意思。吉儀內嘅一蚊銀就用嚟表示謝意，亦有講法話係因為以前一蚊只係足夠搭一程車，攞個「以後唔會返轉頭」、「以後完」嘅意思。
習俗上，封吉儀同埋入面嘅嘢係唔可以帶返屋企嘅，如果唔係就會將啲唔吉利同埋衰運帶返屋企咁話。糖可以食咗佢或者舐一啖先掉咗，嗰個一蚊就要快快趣使咗佢或者捐出去，其他嘢就要全部掉晒佢先至可以返屋企。
吉井彩實

吉井彩實 ，係日本嘅一個配音員。

配音作品一覽
呢個表唔完整，歡迎加料。
吉井直人

吉井直人（1987年11月30號—）係日本足球員，司職後衞，效力過富山勝利，及町田澤維亞。
吉倫特

吉倫特（法文：Gironde）係法國新亞奎丹其中一個省，編號33，首府波爾多。
吉傑

吉傑（粵拼：gat1 git6；簡化字：吉杰；英文：Jeffrey G；1977年12月22號—），中國大陸歌手、演員。彝族人。喺中央民族大學畢業。喺百加得做過嘢。2007年參加《快樂男聲》歌唱比賽，攞全國第5名，而出道。佢重參加咗湖南衛視同香港TVB一齊搞嘅舞動奇蹟比賽。

經歷
2007年，參加湖南衛視《快樂男聲》攞咗南京賽區冠軍、全國第5名而出道。2008年，出首張EP專輯。2014年，為湖南衛視《我是歌手》第二季茜拉嘅芒果經紀人。2017年，為湖南衛視《歌手2017》杜麗莎嘅音樂合夥人。2018年，為湖南衛視《歌手2018》Jessie J嘅音樂合夥人。2019年，為湖南衛視《歌手2019》齊豫嘅音樂合夥人。出道到依家出過4張專輯，一直做主持人工作。
宕怪星

宕怪星（Vala），即係小行星131，係太陽系小行星帶嘅一粒小行星，喺1873年5月24號發現。
宓氏

宓（粵拼：fuk6）係唐人姓氏，喺《百家姓》裏頭排第231位。

名人
呢篇宓氏係同姓氏有關嘅楔位文章，重未寫完嘅。麻煩你幫手充實佢。
宕攝

宕攝（宕讀盪，粵拼：dong6 sip3；中古漢語拼音：dangh）係十六攝之一，佔《廣韻》二百零六韻之中八個。平聲、上聲、去聲中古構擬音為陽聲韻/ɑŋ/，而入聲構擬為入聲韻/ɑk/。

擬音
佢嘅主元音擬爲後a，/ɑ/，鼻音尾係/ŋ/，塞音尾係/k/。

喺粵語嘅變化
舒聲方面，唐韻開口，輕唇音ong，合口讀wong，陽韻讀oeng。
入聲方面，唐韻開口讀ok，合口讀wok，陽韻讀oek，輕唇音字好少。

一啲關聯嘅攝
喺中古音，宕攝同果攝有關，佢哋嘅主元音一樣，只係果攝屬陰聲韻，宕攝屬陽、入聲韻。
從漢字嘅聲符諧聲睇，喺上古音，宕攝同遇攝關係近，有唔少字用同個聲符，但讀法一個係宕攝入聲，一個係遇攝去聲。例如：
酢 zak 醋 choh
錯 chak 措 choh
度 dak 度 doh
著 triak 著 trioh
惡 qak 惡 qo 惡 qoh
孔健楠

孔健楠，香港親中派政治人，香港再出發大聯盟發起人之一。
孔升妍

孔升妍，係大韓民國嘅一個女藝人同埋演員。
孔子鳥

孔子鳥（拉丁文：Confuciusornis，或者根據佢嘅拉丁文音譯[未記出處或冇根據]做孔夫子鳥）係一種古鳥屬，佢嘅化石遺跡響中國遼寧省北票市嘅熱河組，即係四合屯同埋李八郎溝等白堊紀時期嘅沉積岩裏面發現嘅。響而家公開嘅化石標本裏面，佢嘅骨骼結構好完整，有清晰嘅羽毛印跡。呢啲咁嘅事實令到孔子鳥變成最出名嘅中生代鳥。根據佢嘅出土嘅地點地質形成史推斷，呢種鳥生活響距離而家1.25到1.1億年左右，即係西方學者所講嘅白堊紀早期同埋中國學者講嘅晚侏羅世。孔子鳥係目前已知最早擁有無齒角質喙部嘅鳥類。孔子鳥係用孔子嚟命名。
維基同享有多媒體嘅嘢：孔子鳥
物種識別資訊
Wikidata: Q644544
Wikispecies: Confuciusornis
Avibase: 794426E754E32A78
EoL: 47445866
Fossilworks: 67260
GBIF: 4844506
IRMNG: 1200112
孔子學院

孔子學院係一個非營利性組織，由民間組織中國國際中文教育基金會管理，總部設喺中國北京，中國境外嘅孔子學院都係佢嘅分支機構。《孔子學院章程》聲稱孔子學院作為非營利性教育機構，佢哋宗旨係增進世界人民對中國語言同文化嘅了解，發展中國同外國友好關係，促進世界多元文化發展，為構建和諧世界貢獻自己力量。
美國嘅自由亞洲電台引述未透露姓名嘅印度同日本官員言論懷疑，孔子學院本身只單止傳授漢語，同時亦傳授有利獨裁、大漢族主義同中國特色社會主義嘅意識形態，意圖影響各國對中國嘅評價。
孔嶺

孔嶺（英文：Hung Leng），係香港新界北區坪輋一條村，喺沙頭角公路馬尾下段沿路。
吉隆坡單軌列車

吉隆坡單軌列車（英文：KL Monorail），喺2003年8月31號正式啟用，係巴生谷第8條列車綫路，亦係馬來西亞唯一一單軌鐵路列車系統(以前叫「旅客捷運高速運輸」，「PRT」）。呢條路線屬於陸路公共交通委員會（SPAD）嘅大吉隆坡/巴生谷綜合運輸系統。
吉隆坡單要軌一共服務11個車站。喺兩條8.6公里長嘅高架平行軌道運行，行經吉隆坡市中心多個主要地方，包括武吉免登。工程總花費了11.8億馬幣，由吉隆坡基建公司承建，由國家基建屬下嘅快捷通軌道營運至今。

圖
總站蒂蒂旺沙站外部
吉隆坡單軌列車內部
單軌列車
咖啡山站
武吉免登站外面街道同單軌高架橋
一列去緊武吉免登站嘅單軌列車。
單軌列車停咗喺敦善班丹站
一列單軌電車通過位吉隆坡中央車站附近嘅道岔。
吉隆坡中央車站外部。
貼有廣告嘅單軌列車
吉隆坡嘅眼淚

吉隆坡嘅眼淚（馬來話：Air Mata di Kuala Lumpur）係馬來西亞歌手比·南利創作嘅歌曲。呢首歌由比南利嘅第三任老婆、有「亞洲瑪麗蓮夢露」之稱嘅莎羅馬演唱。
比南利本打算將呢首歌用喺佢要指導嘅一部同名電影中，而呢部電影將係佢職業生涯中嘅第一部彩色電影，但喺電影拍攝之前比南利就過身。1974年，該曲嘅莎羅馬演唱版作為專輯嘅主打歌發行。
吉隆坡城中城公園

吉隆坡城中城公園（馬來話：Taman KLCC）係馬來西亞吉隆坡一個公園，吉隆坡市區最大公園之一，1997年同附近嘅雙子塔一齊開放，前身係雪蘭莪賽馬會（Selangor Turf Club）嘅吉隆坡賽馬場。
公園由巴西景觀設計師羅拔圖·布雷·馬克思（Roberto Burle Marx）設計，面積積大約20公頃，多市民同遊客喺公園欣賞雙子塔同吉隆坡夜景。
公園同時有保育同生物多樣化規劃，公園入面保存咗23種前吉隆坡賽馬場珍貴植物標本、1900種本地植物、66種棕櫚樹等。

人造池
音樂噴泉
音樂噴泉（夜景）
人造池喺公園中央，面積大約一萬平方公尺。定時上演音樂水舞騷，主噴泉水柱高達42公尺，水池上方設有43公尺長高架橋跨越水池兩岸。
吉隆坡

吉隆坡（粵拼：gat1lung4bo1，馬來話：Kuala Lumpur同英文：Kuala Lumpur）係馬來西亞最大嘅城市兼首都，不過而家已經有好多聯邦政府機構搬咗去布城。喺馬來西亞境內，吉隆坡嘅英文減筆KL亦通用。
吉隆坡係馬來西亞三個直轄區之一，佢係喺雪蘭莪州之中，或者馬來亞半島中央偏西海岸。吉隆坡係一座對東南亞文化、教育、體育、經濟、商業、金融具有極大影響力嘅城市。
1969年5月13號，吉隆坡爆發五一三事件，當年馬來西亞國會選舉反對派大勝，令到執政巫統有啲黨員不滿，從而觸發咗馬來族同埋華族之間嘅衝突，而呢件事亦令到當年嘅馬來西亞首相東姑阿都拉曼落台。
1998年，吉隆坡舉辦英聯邦運動會，係第一個舉辦呢個運動會嘅亞洲城市。坐落喺吉隆坡市中心嘅雙子塔（Petronas Twin Towers）係吉隆坡嘅著名地標。
作為馬來西亞嘅粵語重鎮之一，吉隆坡嘅唐人主要祖籍廣東，又有一部分嘅人係客家人，所以唐人之間主要都係講廣東話。而受到華校同埋嚟至馬來西亞其他地區嘅華人嘅影響，華語亦都逐漸喺吉隆坡普及起嚟。吉隆坡有條唐人街叫做茨廠街。
吉隆坡

地理
吉隆坡衛星圖片
吉隆坡喺巴生河流域，東面係蒂迪旺沙山脈，西面係馬六甲海峽。

氣候
吉隆坡屬於熱帶雨林氣候，全年温度平均、天氣炎熱、雨量充足，特別係10月至隔年3月東北季風盛行時。平均年降雨量係2600毫米，雖然6月同7月比較乾旱，但係平均月降雨量都超過127毫米。
吉隆坡
氣候圖表
㋀㋁㋂㋃㋄㋅㋆㋇㋈㋉㋊㋋


交通
繁忙嘅吉隆坡市區道路
8吉隆坡單軌列車
吉隆坡快捷通（Rapid KL）公共巴士服務。

市內交通
Kelana Jaya Line城中城站站台
File:KL Sentral at Night.jpg吉隆坡中央車站(KL Sentral)夜景
Rapid KL巴士係市內主要交通工具之一
吉隆坡大眾運輸系統有巴士、鐵路、的士、Grab、Uber等。另外，自行揸車亦係主要嘅交通方法。吉隆坡公路網路好密集，可以接通馬來半島唔同地區。
吉隆坡鐵路運輸有馬來西亞輕軌捷運系統（LRT）、地下鐵（MRT）、單軌鐵路、通勤鐵路同機場聯絡軌道系統（KL Express）。輕快鐵系統有格拉那再也線、安邦線同大城堡線。呢三條路線，串聯吉隆坡都會區同各個主要郊區。

鐵路
吉隆坡中央車站係鐵路系統嘅交會站，又係未電氣化城際鐵路同KTM電動列車服務嘅樞紐。
吉隆坡中央車站亦有機場快線往返吉隆坡國際機場。

航空
吉隆坡有兩座機場，吉隆坡國際機場同埋蘇丹阿都阿兹沙機場。吉隆坡國際機場喺雪蘭莪州雪邦，吉隆坡以南約50公里，同時係馬來西亞同東南亞嘅空中樞紐。馬來西亞航空、馬印航空同亞洲航空營運樞紐。

人口
根據2015年馬來西亞統計局人口普查數據，吉隆坡人口大約有1,780,400人。
吉隆坡華人主要以廣府人、閩南人同客家人為主。

出名景點
蘇丹阿都沙末大廈（Sultan Abdul Samad Building）：1897年落成，容納英國殖民地政府嘅幾個重要部門，有摩爾色彩更冠上銅光閃亮嘅圓屋頂，並擁有40公尺大鐘樓，係吉隆坡市重要標誌之一，又係好多重要活動嘅舉辦場地，例如8月31號嘅國慶日大遊行同迎新年嘅盛會等。依家係最高法院所在地。
吉隆坡獨立廣場（Merdeka Square）：喺蘇丹阿都沙末大廈對面，面積約8.2公頃。1957年8月31號，馬來西亞國旗開始喺呢度飄揚，象徵脫離英國統治而獨立。
阿布瑟曼酋長故居（Rumah Penghulu Abu Seman）
國家回教堂（National Mosque）
國家體育中心 ( National Sports Complex )
共和聯邦嶺與住宅樓（Commonwealth Hill and Family Park）
家庭公園（The Family Park）
古腰河（Sungai Kuyoh）：一個沿住河起以康樂為主題嘅園藝花園。
吉隆坡火車站（Kuala Lumpur Railway Station）：喺1910年起好，係一座摩爾式歷史性建築物。以前，乘客可以由呢個火車站前往馬來西亞半島西岸嘅大多數城鎮同東岸嘅道北（Tumpat），亦可以直達新加坡同泰國。自從吉隆坡中央車站（KL Sentral）喺2001年開始啟用後，佢首要火車站嘅地位已經被取代。目前，佢係電動火車服務嘅其中一站。
國家劇場（Istana Budaya）
國家天文館（National Planetarium）
湖濱公園（Lake Gardens）：吉隆坡最受歡迎嘅公園之一。公園圍繞住兩個湖嚟設計，熱帶公園佔地91.6公頃，係市內綠洲，重設有雕刻藝術廊、創意主題公園同雨林。
吉隆坡飛禽公園（Kuala Lumpur Bird Park）：亞洲最大飛禽公園之一，超過3000隻雀仔住喺度，90%係本地鳥類，10%則是從海外進口的。
國家英雄紀念碑（Tugu Negara）
東盟雕塑公園（ASEAN Sculpture Garden）
馬來西亞國家博物館（Muzium Negara）：馬來西亞主要博物館之一，設計依照古典馬來建築風格。
占美清真寺（Jamek Mosque）
國家皇宮（Istana Negara）：好多宮室應酬、宴會同慶典活動喺呢度進行。此外，每日遊客都可以去嗰度睇皇宮守衛換班儀式。
吉隆坡塔：喺咖啡山（Bukit Nanas）上，係亞洲最高、全球第四高嘅塔，係一座電訊、電台同電視轉播通訊塔。
雙子塔：有88層，係全世界最高嘅兩座獨立塔樓，452米高。
吉隆坡城中城公園（KLCC Park）：佔地20公頃，由已故羅伯托·馬克（Roberto Burl Marx）設計師設計，係市區一個綠化地帶，亦係城市居民忙裏偷閒嘅一個空間。公園搜集咗約1900種本地樹木同棕櫚種類，為公園提供一個物種多樣性嘅集合區。公園裏面雕塑、壁書同陽光廣場購物中心外側休憩處有兩座噴泉，呈現「池塘交響音樂」。
國油畫廊（Galeri Petronas）
國油管弦樂廳（Petronas Philharmonic Theater）
馬來西亞旅遊諮詢中心（Malaysia Tourism Centre）
國家科學中心（National Science Centre）
伊斯蘭藝術博物館（Islamic Arts Museum）
中央藝術坊（Central Market）
茨廠街：係吉隆坡唐人街，有中華風格。街道上有好多商店、中式餐館同小販攤檔，係旅客必去景點之一。
樂聖嶺天后宮 (Thean Hou Temple）
印度清真寺路（Jalan Masjid India）
手工藝品中心（Komplex Budaya Kraf）
康樂花園夜市場（Pasar Malam Taman Connaught）
國家紀念碑公園（Taman Tugu Kuala Lumpur）
吉隆坡中央車站

吉隆坡中央車站（馬來話：Kuala Lumpur Sentral），簡稱KL Sentral，係馬來西亞吉隆坡嘅重要公共交通樞紐同泛亞鐵路嘅主要站點之一，喺2001年投入營運，以取代原本嘅吉隆坡火車站，係馬來西亞客運量最大嘅鐵路車站。
車站設計師係黑川紀章，同吉隆坡國際機場一樣。車站周圍有商場、五星級酒店、巴士總站等。
吉隆坡中央車站中庭

中央車站巴士總站
車站周圍道路有幾十條市區巴士路線行經並設站，可以去巴生谷大部分地點。GO吉隆坡城市巴士（GOKL）免費巴士同吉隆坡城市觀光巴士（Hop-On Hop-Off）亦經過呢度。
另外，有長途巴士去吉隆坡國際機場、雲頂高原、新加坡等地。

鐵路
吉隆坡機場快線
1 芙蓉線，通往黑風洞同普羅士邦/淡邊區間。
2 巴生港線，通往丹絨馬林同巴生港區間。
5 格拉那再也線，通往鵝嘜同布特拉高原區間。
6 吉隆坡機場快線，前往吉隆坡國際機場約需28分鐘。
7 吉隆坡機場支線，前往吉隆坡國際機場需時35分鐘，停靠3個車站。
8 吉隆坡單軌列車，單軌列車月台喺敦善班丹路（Jalan Tun Sambathan）距離中央車站直線距離約140公尺，需經過Nu Sentral商場連接通道站外轉乘。
9 需利用200公尺嘅地下通道前往國家博物館站外轉乘。
10 天空花園線通往梳邦機場。
ETS電動列車服務通往巴東勿剎同金馬士區間。
吉隆坡城中城

吉隆坡城中城（Kuala Lumpur City Centre，簡稱KLCC）係馬來西亞吉隆坡一個都市更新區域，總面積有100公頃，1993年3月開始進行開發，係依家吉隆坡嘅中心商務區（CBD）。
好多吉隆坡地標、重要建築物、大型商場、高級酒店、豪宅同企業總部都喺呢區，係吉隆坡最國際化嘅地段。期中有雙子塔、吉隆坡會展中心、吉隆坡城中城公園、明訊大廈等。
為咗引導都市均衡發展同疏解茨廠街以及武吉免登一帶嘅地域衝突（land use conflict）情況，吉隆坡市中心商業地區由茨廠街一帶轉移到原本屬於吉隆坡高尚住宅區嘅安邦路一帶。

範圍
吉隆坡城中城劃定嘅範圍總面積大約100公頃，成個計畫區大約喺安邦路（Jalan Ampang）、P南利路（Jalan P. Ramlee）、賓甲路（Jalan Binjai）、嘉炳路（Jalan Kia Peng）同檳榔路（Jalan Pinang）包圍住嘅地方，早期係由雪蘭莪賽馬會（Selangor Turf Club）同私人擁有。
依家城中城大部分建築由城中城不動產信託基金（KLCC Reit）持有，呢一帶仍然留有好多未發展嘅土地，城中城第二期工程計劃亦進行緊。
依家隸屬城中城不動產信託基金（KLCC Reit）地段劃分。

空橋系統
城中城－武吉免登空橋系統內觀
敦拉薩路空橋系統外觀
城中城－武吉免登空橋系統、敦拉薩路空橋系統行人空橋連接區入面主要地方。
山下亞矢香

山下亞矢香，係日本嘅一個配音員。

配音作品一覽
呢個表唔完整，歡迎加料。
山下杏也加

山下杏也加（1995年9月29號—）係日本足球員，踢守門員，曾經喺2015～2017年間為日本女子足球代表隊出場11次。
山下七海

山下七海 ，係日本嘅一個配音員。

配音作品一覽
呢個表唔完整，歡迎加料。
山下令雄

山下令雄（1998年5月19號—）係日本足球員，司職後衞，效力過大阪飛腳。
山下大輝

山下大輝 ，係日本嘅一個男配音員。

配音作品一覽
呢個表唔完整，歡迎加料。
山下健二郎

山下健二郎（日文：やました けんじろYamashita Kenjiro，1985年5月24號—）係日本男舞者、演員兼主持人，京都府長岡京市人，隸屬第三代J Soul Brothers。
佢係日本出名男陶藝家清水六兵衛（日文：清水六兵衛）嘅玄孫（即孫仔個孫仔），而大佬就叫山下正太郎。
山下勝

山下勝（MASA）係日本華語網絡紅人，內容以烹飪教學為主。佢主要喺臺灣發展佢嘅事業。佢喺Youtube同Facebook分別有超過170萬同110萬人追蹤。
佢高中畢業，就進入法國料理餐廳工作，2005年前往加拿大進修英文同埋商業管理，並且喺當地開咗日本料理餐廳。2007年佢去到台灣，擔任居酒屋嘅行政主廚，直到而家。
山下敬大

山下敬大（1996年3月13號—）係日本足球員，打前鋒位置，效力山口雷法。
山下智久

山下智久（粵拼：saan1 haa6 zi3 gau2，1985年4月9號—）係日本嘅一個男藝人同埋演員。
坦噶尼喀湖

坦噶尼喀湖（英文：Lake Tanganyika）係非洲中部一個淡水湖，最深有1,470米，係僅次於貝加爾湖世界第二深嘅湖，而面積就有32,900平方公里，係世界第六大湖。坦噶尼喀湖覆蓋範圍包括布隆迪、剛果民主共和國、坦桑尼亞同贊比亞。

地理
坦干伊喀湖係位於艾伯丁裂谷入面，呢個裂谷係東非大裂谷嘅西邊分支，湖四圍畀山谷嘅高山牆圍住。佢係非洲最大嘅裂谷湖，亦係世界上按水量計第二大嘅湖。佢係非洲最深嘅湖，儲住非洲最多嘅淡水，佔咗全球16%可用嘅淡水。湖嘅長度係大約676 km（420 mi），由北至南延伸，平均寬度係50 km（31 mi）。湖面積有32,900 km2（12,700 sq mi），湖岸線全長1,828 km（1,136 mi），平均深度係570 m（1,870 ft），最深處係1,470 m（4,820 ft）（喺北部盆地）。估計水量係18,750 km3（4,500 cu mi）。
湖嘅流域面積係231,000 km2（89,000 sq mi）。有兩條主要嘅河流流入湖入面，仲有好多比較細嘅河流同溪流（佢哋嘅長度受到湖四圍嘅高山限制）。而唯一一條出水河係盧庫加河，佢最尾流入剛果河流域。降雨同蒸發對湖水量嘅影響大過河流。至少90%嘅水量係由直接降雨落到湖面，至少90%嘅水損失係由直接蒸發造成嘅。
主要流入湖嘅河流係盧茲齊河，喺大約1萬年前形成，佢由基伍湖流入湖嘅北部。 馬拉加西河，係坦桑尼亞第二大嘅河流，佢係流入坦干伊喀湖東邊嘅。 馬拉加西河嘅年齡比坦干伊喀湖仲要大，喺湖形成之前，佢好可能係盧阿拉巴河（即剛果河嘅主源）嘅上游河流。
湖有一個複雜嘅流量變化歷史，因為佢嘅高海拔、極深嘅湖底、慢慢嘅補水速度，加上佢位於一個充滿火山活動嘅山區，呢個區域經歷過唔同嘅氣候變遷。據了解，喺過去呢湖好少有出水口通往大海。因為呢個原因，佢被形容為「幾乎係內流盆地」。湖同海洋嘅連接依賴於水位升高，令湖水經由盧庫加河溢出，流入剛果河。 當湖水唔會溢出嘅時候，湖嘅出口去盧庫加河通常畀沙壩同水草堵塞，呢條河改為依賴自己嘅支流，尤其係尼姆巴河，去保持水流。
湖可能喺某啲時期仲有唔同嘅流入同流出河道；有啲研究認為曾經有高水位嘅魯夸湖流入坦干伊喀湖、曾經同馬拉威湖有過連接，甚至可能有條出水口通過尼羅河。
坦干伊喀湖係一個古湖，全球超過100萬年歷史嘅湖泊之中嘅其中一個。湖入面有三個盆地，喺水位極低嘅時候，呢三個盆地曾經係獨立嘅湖。中部盆地大約喺900萬至1200萬年前開始形成，北部盆地喺700萬至800萬年前，南部盆地就喺200萬至400萬年前開始形成。

生物
唔該幫下手加長、改好啲呢篇文。討論頁或者要求加料版可能有多啲資料。

爬行類
尼羅鱷游緊水
坦噶尼喀湖同其相關嘅濕地係尼羅鱷嘅家園（包括著名嘅巨型鱷魚古斯塔夫），仲有贊比亞鉸龜、鋸鉸龜同盤鉸龜（最後呢種龜唔係住喺湖裡面，而係住喺附近嘅潟湖）。 斯氏水眼鏡蛇，係一種受威脅嘅亞種，呢種條紋水蛇主要食魚，淨係喺坦噶尼喀湖發現，佢鍾意住喺岩石海岸邊。

水質特徵
坦桑尼亞基戈馬地區卡貢戈區嘅清澈嘅坦噶尼喀湖
呢個湖嘅水係鹼性，pH值喺大約9，深度介乎0～100 m（0～330 ft）之間。 喺呢個深度以下，pH值大約係8.7，慢慢降到喺湖嘅最深處係8.3-8.5之間。 電導率嘅變化亦顯示相似嘅趨勢，由湖上層嘅大約670μS/cm，到湖底層嘅690μS/cm。
湖面水溫一般喺每年八月初，南部水域大約係24 °C（75 °F），而到咗三月至四月嘅雨季後期，就會升到28～29 °C（82～84 °F）。 喺400 m（1,300 ft）以上嘅水深，溫度穩定喺23.1～23.4 °C（73.6～74.1 °F）之間。 自19世紀以嚟，湖水慢慢變暖，而自1950年代起，呢個現象因為全球暖化加速咗。
湖係分層嘅，季節性嘅混合通常唔會超過150 m（490 ft）深。 混合主要喺南部嘅上升流發生，並且受風力驅動，但喺湖其他地方，亦有細少程度嘅上升同下降流現象發生。 由於分層現象，湖嘅深層水係"[[]]"化石水""。 呢個情況亦意味住湖底冇氧氣（係缺氧嘅），基本上魚類同其他需氧生物只可以喺湖嘅上層活動。雖然喺唔同地區深度有所唔同，但通常係喺北部湖區大約100 m（330 ft）嘅深度，而南部係240～250 m（790～820 ft）。 缺氧嘅湖底深處有高濃度嘅有毒硫化氫，基本上係冇生物嘅， 除咗細菌。

漁業
基戈馬地區卡貢戈區嘅漁船
喺坦噶尼喀湖上嘅漁民
坦噶尼喀湖支持住一個重要嘅漁業，根據唔同嘅資料來源，呢個漁業提供咗大約25–40%或者約60%嘅動物蛋白，俾住喺呢個地區嘅人食用。
坦噶尼喀湖嘅魚可以喺成個東非地區出口。商業漁業喺1950年代中期開始，呢個同全球暖化一齊，對湖入面嘅魚類數量造成咗重大影響，導致魚群大幅減少。 到2016年，有估計總捕撈量高達20萬噸。
坦娜蘇嘉

坦娜蘇嘉（泰文：แทมมารีน ธนสุกาญจน์，1977年5月24號—）係泰國網球手，身高165厘米，體重63公斤。

生平
坦娜蘇嘉喺美國洛杉磯出世，所以佢有美國同泰國嘅雙重國籍（但係作為職業網球員佢喺用泰國籍嚟做登記）。5歲嗰陣返到泰國生活。
坦娜蘇嘉嘅偶像係莎莉絲。

球員生涯
坦娜蘇嘉係右手揸拍，1994年轉打職業賽。1995年溫布頓網球公開賽，坦娜蘇嘉喺少年組摞到亞軍，決賽輸畀波蘭籍嘅Aleksandra Olsza 5-7 6(6)-7(8)。
1996年夏季奧林匹克運動會，佢做泰國嘅持旗手。
喺佢嘅職業生涯入面，有好幾次打贏過現任或者前任世界第一嘅網球員，包括毛雷索莫、卡佩雅蒂、甄高域同莎芬娜。
坦娜蘇嘉比較擅長草地賽，佢係現役女子網球員入面贏過最多草地單打比賽嘅一個，而all-time就排緊第12。佢比較弱嘅地方係發球。
坦娜蘇嘉家下嘅教練係Andreea Ehritt-Vanc。
坦尾碼頭

坦尾碼頭（粵拼：taan2 mei5 maa5 tau4）係廣州一個客運碼頭，喺荔灣區大坦沙南邊嘅坦尾村東北角附近，碼頭有過江渡輪去到如意坊同石圍塘。
坦波夫州

坦波夫州係俄羅斯西部嘅一個州，屬中央聯邦管區，首府坦波夫。
小原好美

小原好美 ，係日本嘅一個女藝人同埋配音員。
小原昇

小原昇（1983年7月22號—）係日本足球員，司職前鋒，效力過京都不死鳥，及栃木SC。
小原莉子

小原莉子（1990年2月3號—），係日本一個女結他手同埋配音員。
小原由梨愛

小原由梨愛（1990年9月4號—）係日本足球員，踢後衞，曾經喺2014年為日本女子足球代表隊出場1次。
小原一展

小原一展（1980年3月31號—）係日本足球員，打後衞位置，效力秋田藍閃電。
小原章吾

小原章吾（1982年11月2號—）係日本足球員，司職後衞，效力過橫濱水手，仙台七夕，山形山神，愛媛FC，及福岡黃蜂。
小南門線

小南門線係臺北捷運松山新店線其中一段，長1.6公里，2個站。
多那太羅

多那太羅（Donatello，1386年—1466年12月13號），係15世紀意大利佛羅倫斯嘅雕刻家，亦係文藝復興初期寫實主義其中一位代表人物。
多配偶制

多配偶制係種婚姻制度，畀人可以有多過一個配偶，可以細分做一夫多妻制同一妻多夫制兩種情況。
多醣

多醣（polysaccharide），係醣一類，由多個單醣分子，化合而成，係聚合物一種。如澱粉質就係。
尤西比奧

尤西比奧（葡文：Eusébio da Silva Ferreira，1942年1月25號—2014年1月5號），係葡萄牙足球員，有「黑豹」、「葡國黑珍珠」之稱。
尤西比奧喺葡萄牙管轄嘅莫三鼻給首都Lourenco Marques（家下叫馬布多）出世，後來成為葡萄牙足球代表隊嘅前鋒，唔單止幫葡萄牙攞到1966年FIFA世界盃季軍，重係嗰屆神射手。
2014年1月5號，尤西比奧因心臟衰竭，與世長辭，終年71歲。
尤里泰利文斯

尤里泰利文斯（荷蘭文：Youri Tielemans，1997年5月7號—）係比利時男足球員，身高176厘米，重72千克，踢中場，2013年7月28號出道。

葳蕤史
呢節要加長。
尤諾

尤諾（jau4 nok6，拉丁文：Iuno），係喺羅馬神話入面嘅天后。佢係天神朱比特老婆，撒頓個女。佢係女性、婚姻、生仔同母性之神，地位相當於希臘神話主神宙斯個老婆希拉。
尤里卡效應

尤里卡效應（英文：Eureka effect），又叫呀吓！時刻（Aha! moment），係指一個人諗緊一條解決唔到嘅問題諗到冇計嗰陣，突然間諗到一條計仔嚟解難。認知心理學上有對尤里卡效應作出研究。
尤金·維格納

尤金·維格納（Eugene Wigner，1902年11月17號—1995年1月1號）係匈牙利出世嘅美國物理學家，憑住原子核同基本粒子物理理論嘅研究，攞到1963年諾貝爾物理學獎。
尤麗卡莉亞

尤麗卡莉亞（英文：Εὐρύκλεια / Eurýkleia）係希臘神話裏面奧德修斯兩仔爺嘅奶媽，對奧德修斯一家忠心耿耿。
就係唔科學

《就係唔科學》（Talker: Project M）係香港電視娛樂製作嘅清談節目，主持係梁釗峰（第1-26集）、麻利（第27集開始）、陳欣妍、余逸思同朱晉傑，2020年11月3號到2021年8月17號逢禮拜二23:30-00:00（晚吹時段）喺ViuTV播出，總共40集。每集節目都會講各種超自然話題。

節目調動
2021年5月11號到6月1號：由於23:30-23:45播特約節目《女神練習生》，所以順延到23:45-00:15播。
2021年7月27號、8月3號，由於播《奧運有團伙 精彩一夜》，呢個節目暫停播映。
廣東金融學院

廣州校區喺1950年3月開辦，最初用中國人民銀行華南分行銀行學校嘅名喺海珠區龍潭村一帶辦學，但第二年改名做中國人民銀行廣東分行銀行學校，過咗三年又改名做中國人民銀行廣東分行幹部學校重搬到海珠區東邊嘅七星崗一帶辦學。1958年，學校改名做廣東省財政銀行幹部學校重喺三年後改名做廣東省財貿幹部學校。雖然1968年11月受破四舊浪潮影響而暫停辦學，但喺1973年7月以廣東銀行學校嘅名喺荔灣區長堤一帶恢復辦學，直到1985年4月搬到天河區龍眼洞重改名做廣州金融專科學校，七年後又改名做廣州金融高等專科學校。1995年諗住同廣東商學院（今日嘅廣東財經大學）合併，但最後未達成協議。2000年改畀廣東省教育廳睇實。從1985年開始一直係專科學校機構，直到2004年5月，學校正式升級做本科機構兼改名做廣東金融學院。2012年正式加接收港澳臺地區學生入去讀書同開通碩士等級專業，第二年正式加接收留學生。2016年正式同英國諾定咸大學合作而招收博士研究生。

肇慶校區
肇慶校區喺1981年以廣東省銀行學校嘅名嚟開辦，四年後正式轉型做廣州金融專科學校嘅肇慶校區，期間一直係專科機構學校，直到2006年正式跟廣州嗰間一齊改名做廣東金融學院重升級做本科院校機構。
廣東道驅蝗行動

廣東道驅蝗行動係幾十個參加咗「反赤化．反殖民」群組嘅香港人喺2014年2月9號搞嘅遊行。

目的
佢哋噉樣做係因為一尐大陸遊客成日一班一班噉落嚟香港買嘢，令到物價上升，加上過多大陸旅客佔用大量香港資源，導致馬路擠迫，地鐵要等好耐等問題，令部分香港人叫爾種大陸人做「蝗蟲」，亦都間接搞到「驅蝗行動」出現。

過程
活動人士喺廣東道大聲嗌「減少自由行 放過香港人」、「放寛自由行 香港快陸沉」，有人更加鬧內地旅客「蝗蟲滾回去」。由高達斌帶頭嘅「愛港之聲」就相反，喺現場打出「歡迎內地同胞來香港」嘅橫幅對峙，又話遊行人士係「廢青」同「賣國賊」，場面混亂。一啲中國遊客好嬲，重爆咗一句「佢哋係賣國賊」。
喺呢場行動入面，有啲參加行動嘅人唔小心認錯咗韓國遊客做目標「蝗蟲」，鬧錯咗人。
現場有一名着住廣州恒大波衫嘅大陸客大鬧示威者「你哋香港連足球都鬥唔過中國，竟然重夠膽鬧中國人，簡直係唔知醜！」事後呢名大陸客得到中國足協主席蔡振華同埋廣州恒大董事長許家印表揚[未記出處或冇根據]。

反應
事後三位司長、行政長官同平機會主席都先後對爾件事發表回應，環球時報亦都發表一篇針對性社評。但係亦有評論認為香港政府漠視民意，都應該為事件附上責任。

後續
中國政府之後將亞太經合組織會議嘅舉辦地方搬去北京，但證實唔到同爾件事有冇關聯。
廣東開放大學

廣東開放大學，之前叫廣東廣播電視大學，係中國廣東省廣州市嘅一間大學，喺1978年11月成立，位置喺越秀區下塘西路1號。佢係中國六間開放大學嘅其中一間。
學校從2012年12月改名做「廣東開放大學」。
廣東電視塔

廣東電視塔係中國廣東省廣州市入面嘅其中一座塔，呢座塔重可以嗌廣東電視發射塔同越秀山電視塔呢兩個名，呢座塔响越秀公園入面嘅越秀山北邊，西邊冇幾遠就係北秀湖同越秀公園北門，北邊對住廣州電視台同廣州電視塔。

介紹
呢座塔喺1959年嗰陣逳手，1965年落成。成座塔有200米高，海拔（挾埋越秀山北峰）有250米咁高。由於呢座塔响越秀山入面，所以咪嗌咗越秀山電視塔。電視塔入面重有平臺可以畀遊客入去座塔入面睇嘢嘅。而塔身入面嘅「加多寶」係依家中國最大嘅戶外霓虹燈廣告。
依家廣東電視台、南方電視台嘅電視頻道都係從呢座塔FAX個地面電視信號到成個廣東同香港、澳門，及廣西嘅東邊地區。雖然話廣州電視台都用過呢座塔嚟將個電視信號FAX到成個廣州地區，但到咗1990年，由於廣州電視台附近嘅廣州電視塔已經起好咗，所以廣州電視台就唔用呢座塔喇。

使用方
依家係廣東電視臺珠江頻道等其它電視頻道都係用呢座塔FAX啲信號到成個廣東省同香港、澳門，重有廣西壯族自治區東邊嘅地區。
廣東食品藥品職業學院

2007年5月：學校經教育部備案而改名做廣東食品藥品職業學院。
2013年11月：升級做廣東省示範性高職院校建設項立項單位。
2016年11月：經廣東省教育廳同廣東省財政廳確定，學校成為廣東省一流高職院校建設計劃立項建設單位。
廣東電信廣場

廣東電信廣場（粵拼：gwong2 dung1 din6 seon3 gwong2 coeng4）係由廣東電信有限公司控股嘅其中一棟綜合寫字樓，主要係有電信生產、營業辦公同寫字樓出租等好多種功能喺埋一齊嘅綜合寫字樓。呢間嘢喺廣州市越秀區中山二路同農林下路嘅交界。呢棟大樓係繼廣州國際金融中心、中信廣場同珠江城大廈之後嘅第四棟廣州最高嘅摩天大廈。

逳手同落成時間
呢間大樓喺1995年奠基，1997年起，2003年起好，2005年7月18號先至搞掂嗮啲要起樓用嘅錢。

攞過嘅獎
呢間大廈喺2007年攞咗由中國土木工程協會畀嘅「中國土木工程詹天佑獎」。